钦定古今图书集成/理学汇编/学行典/第075卷 > 诗经 > 《抑》
## 钦定古今图书集成/理学汇编/学行典/第075卷 > 诗经 > 《抑》

“抑抑威仪”，维德之隅。

〈大全〉庐陵彭氏曰：“维德之隅”，盖有诸中，必形于外也，制于外所以养其中也。观曾子所言“正颜色、动容貌”，《孟子》所言“见于面、盎于背”是也。

又

温温恭人，维德之基。

〈大全〉西山真氏曰：“温者和易之意。筑室者以基为固，修身者以敬为本，故此温温恭谨之人，有立德之基也。”